Diari Oficial de la Generalitat Valenciana


Sumari del DOGV 7324, del 24-07-2014 (2014/7000)

RESOLUCIÓ de 21 de juliol de 2014, de la Direcció General de Recursos Humans, de finalització de la fase forçosa del Pla d'Ordenació del Personal per a l'assignació de Recursos Humans a les oficines Prop.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7324

Data del DOGV
:   24-07-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/7000


Data del document
:   21-07-2014

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública

RESOLUCIÓ de 21 de juliol de 2014, de la Direcció General de Recursos Humans, de finalització de la fase forçosa del Pla d'Ordenació del Personal per a l'assignació de Recursos Humans a les oficines Prop.  
 [2014/7000]  
Mitjançant la Resolució de 8 d'octubre de 2013, de la Direcció General de Recursos Humans, publicada en el Diari Oficial de la Comunitat Valenciana número 7130, de 14 d'octubre de 2013, es va convocar la segona edició de la fase voluntària dels processos del Pla d'Ordenació del Personal per a l'assignació de Recursos Humans a les oficines Prop, aprovat per Acord del Consell de 28 de març de 2013 (DOCV 6994, 02.04.2013).  
Finalitzada la segona edició de la fase voluntària, per la Resolució de 26 de febrer de 2014, d'esta Direcció General (DOCV 7224, 28.02.2014), es van modificar els llocs de treball afectats i es va adscriure el personal a les oficines Prop, a excepció dels participants citats en el punt segon.2 de la referida resolució.  
En conseqüència, segons el que disposen les bases sèptima, octava i novena de l'esmentada resolució, es va iniciar la tramitació de la fase forçosa i es van confeccionar les llistes de persones candidates, d'acord amb els criteris d'elaboració de les llistes esmentades i d'acord amb les dades que es troben en el Registre de Personal i en el de Classificació de Llocs de Treball, referides al dia 14 d'abril 2014 (dia de publicació de l'Acord d'11 d'abril de 2014, del Consell, de modificació de l'Acord de 28 de març de 2013, del Consell, pel qual es va aprovar el present Pla d'Ordenació del Personal).  
Efectuades les oportunes notificacions al personal interessat, s'hi van presentar al·legacions per part d'estos així com dels responsables dels centres directius afectats.  
Vist tot això, de conformitat amb el que disposa el punt 3 de la base novena de l'esmentada convocatòria, així com en la clàusula quinta de l'Acord de 28 de març de 2013, del Consell, i fent ús de les atribucions que conferix a esta Direcció General de Recursos Humans l'article 39 del Decret 20/2013, de 25 de gener, del Consell de la Generalitat, pel qual s'aprova el Reglament Orgànic i Funcional de la Conselleria d'Hisenda i Administració Pública, i de la delegació de competències efectuada per l'Orde de 21 de desembre de 2004, del conseller de Justícia i Administracions Públiques (DOCV, 4909, de 23.12.2004), resolc:  
  
Primer  
Fer públiques les adscripcions definitives dels llocs de treball i del personal que ha resultat de la fase forçosa del Pla d'Ordenació del Personal a les oficines Prop i als centres referits en el punt 1.b de la base sèptima de la Resolució de 18 d'abril de 2013, de la Direcció General de Recursos Humans, de convocatòria dels processos del Pla d'Ordenació del Personal per a l'assignació de Recursos Humans a les oficines Prop, que es relacionen en l'annex I de la present resolució.  
  
  
Segon  
Modificar amb efectes del dia 1 d'agost de 2014, el centre de destinació i la localitat del centre de treball dels llocs de treball que es detallen en l'annex II, tal com s'hi reflectix.  
Modificar, així mateix, amb efectes del dia 1 de setembre de 2014, el centre de destinació i la localitat del centre de treball dels llocs de treball que es detallen en l'annex III, tal com s'hi reflectix.  
Els llocs relacionats en els referits annexos II i III continuaran adscrits als programes pressupostaris d'origen, fins que no es realitzen els ajustos tècnics i pressupostaris corresponents.  
  
Tercer  
El personal participant en la segona edició de la fase voluntària citat en el punt segon.2 de la Resolució de 26 de febrer de 2014, d'esta Direcció General de Recursos Humans, Miguel Ángel González Prieto, Trinidad Paches Bonfill, Nativitat Nadal Asensio i David Vilar Ribelles, s'incorporarà a les respectives oficines Prop el dia 1 d'agost de 2014.  
De conformitat amb el que disposa la clàusula quinta de l'Acord del Consell, amb efectes del dia 31 de juliol de 2014, seran revocades les comissions de servicis en què es trobe el personal funcionari de carrera que ha obtingut destinació en la segona edició de la fase voluntària.  
  
Així mateix, el personal afectat per la present resolució relacionat en l'annex I, s'incorporarà als respectius centres de treball el dia 1 de setembre de 2014.  
Esta resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar un recurs de reposició, amb caràcter potestatiu, davant l'òrgan que ha dictat esta resolució, en el termini d'un mes comptador des de l'endemà de la publicació. Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València o aquell en la circumscripció del qual tinga la persona recurrent el seu domicili, en el termini de dos mesos comptadors des de l'endemà de la publicació d'esta resolució.  
  
València, 21 de juliol de 2014.- La directora general de Recursos Humans: Ana Brugger Navarro.  
  
  
  
  
ANNEX I  
  
  
NRP Cognoms Nom Centre  
15628199P6 Leiva Vaja María Amparo Centre Eval. Orien. Disc. València  
10996265C3 Dietz Colubi Silvia Prop Torrevieja  
71485358L8 Tersa Miralles Jordi (ocupant) Prop Vinaròs  
05439192N7 Llovera Tello Olga (titular) Prop Vinaròs  
  
  
  
  
  
  
ANNEX II  
Modificació del centre de destinació 01.08.2014  
  
Lloc Denominació Centre destinació Localitat  
14625 Auxiliar de gestió Conselleria d'Hisenda i Administració Pública  
Secretaria Autonòmica d'Administració Pública Elda  
10932 Auxiliar de gestió Conselleria d'Hisenda i Administració Pública  
Secretaria Autonòmica d'Administració Pública Castelló de la Plana  
8891 Auxiliar de gestió Conselleria d'Hisenda i Administració Pública  
Secretaria Autonòmica d'Administració Pública València  
14923 Auxiliar d'informació Conselleria d'Hisenda i Administració Pública  
Secretaria Autonòmica d'Administració Pública Sagunt  
  
  
  
  
  
  
ANNEX III  
Modificació del centre de destinació 01.09.2014  
  
Lloc Denominació Centre destinació Localitat  
439 Auxiliar de gestió Conselleria d'Hisenda i Administració Pública  
Secretaria Autonòmica d'Administració Pública Torrevieja  
11594 Auxiliar de gestió Conselleria d'Hisenda i Administració Pública  
Secretaria Autonòmica d'Administració Pública Vinaròs  
2599 Auxiliar de gestió Conselleria de Benestar Social  
Direcció Territorial València  
Centre d'Avaluació i Orientació de Discapacitats València